Patru cetățeni români sunt încă dați dispăruți în Spania. Numărul morților în urma inundațiilor catastrofale a urcat la 217
Ministerul Afacerilor Externe (MAE) de la București a informat duminică seară că patru cetățeni români, dintre cei 16 semnalați anterior, sunt în continuare dați dispăruți în urma inundațiilor din Spania. Ceilalți cetățeni români despre care inițial nu existau informații sunt în siguranță. Autoritățile spaniole nu au confirmat, până acum, informațiile apărute în spațiul public privind decesul unor cetățeni români, precizează MAE, citat de News.ro. Între timp, bilanțul morților în inundațiile din Spania a ajuns la 217 persoane.